Publication: Magyar Közlöny
Issue: MK-1998-17 (Year: 1998, Number: 17)
Era: 1990-2004
Section: 
Paragraph Index: 653

9. Cikk Nemzetközi és regionális rendszerek 9.1. Amikor a technikai szabályzatnak vagy szabványnak történő megfelelésről kifejezett bizonyosság szükséges, a Tagok, amennyire ez a gyakorlatban lehetséges, nemzetközi megfelelőség értékelési rendszereket dolgoznak ki és fogadnak el, valamint azok tagjává válnak vagy azokban részt vesznek. 9.2. A Tagok megteszik a tőlük telhető összes ésszerű intézkedést annak biztosítására, hogy azok a nemzetközi és regionális megfelelőség értékelési rendszerek, melyeknek a területükön működő illetékes szervezetek tagjai, vagy résztvevői, eleget tegyenek az 5. és 6. Cikk rendelkezéseinek. Ezen kívül, a Tagok nem hozhatnak olyan intézkedéseket, amelyek közvetlen vagy közvetett módon azzal a hatással járnak, hogy arra kötelezik vagy ösztönzik az ilyen rendszereket, hogy az

Source: https://magyarkozlony.hu/hivatalos-lapok/799872d029e0dec315ce891c9a3e8d0f636e7153/dokumentumok/9e9e29069fe1d0fa91854b13423dda2f034b5dfb/letoltes